CELEX: 32019D1136
Language: hu
Date: 2019-07-02 00:00:00
Title: Az Európai Tanács (EU) 2019/1136 határozata (2019. július 2.) az Európai Bizottság elnökének jelölt személyre vonatkozó, az Európai Parlamentnek szóló javaslattételről

3.7.2019   
               
               
                  HU
               
               
                  Az Európai Unió Hivatalos Lapja
               
               
                  LI 179/2
               
            
         AZ EURÓPAI TANÁCS (EU) 2019/1136 HATÁROZATA
         (2019. július 2.)
         az Európai Bizottság elnökének jelölt személyre vonatkozó, az Európai Parlamentnek szóló javaslattételről
         AZ EURÓPAI TANÁCS,
         tekintettel az Európai Unióról szóló szerződésre és különösen annak 17. cikke (7) bekezdésére,
         mivel:
         
                     (1)
                  
                  
                     Az Európai Unióról szóló szerződés 17. cikkének (7) bekezdése úgy rendelkezik, hogy az európai parlamenti választások figyelembevételével és a megfelelő egyeztetések lefolytatása után az Európai Tanács javaslatot tesz az Európai Parlamentnek az Európai Bizottság elnökének jelölt személyre vonatkozóan.
                  
               
                     (2)
                  
                  
                     Az európai parlamenti választások megtartására az (EU, Euratom) 2018/767 tanácsi határozatnak (1) megfelelően 2019. május 23–26-án került sor.
                  
               
                     (3)
                  
                  
                     Az Európai Parlament és az Európai Tanács képviselői a Lisszaboni Szerződést elfogadó kormányközi konferencia zárónyilatkozatához csatolt 11. nyilatkozatnak megfelelően lefolytatták a szükséges konzultációkat.
                  
               
                     (4)
                  
                  
                     Ezért javaslatot kell tenni a Bizottság elnökének jelölt személyre vonatkozóan az Európai Parlamentnek,
                  
               ELFOGADTA EZT A HATÁROZATOT:
         
            1. cikk
            Az Európai Tanács Ursula VON DER LEYEN-t javasolja az Európai Parlamentnek az Európai Bizottság elnökének jelölt személyként.
         
         
            2. cikk
            Ezt a határozatot továbbítani kell az Európai Parlamentnek.
         
         
            3. cikk
            Ezt a határozatot ki kell hirdetni az Európai Unió Hivatalos Lapjában.
         
         
            Kelt Brüsszelben, 2019. július 2-án.
            
               
                  az Európai Tanács részéről
               
               
                  az elnök
               
               D. TUSK
            
         
         
            (1)  A Tanács (EU, Euratom) 2018/767 határozata (2018. május 22.) a közvetlen és általános választójog alapján a kilencedik alkalommal megrendezésre kerülő európai parlamenti képviselői választások időszakának meghatározásáról (HL L 129., 2018.5.25., 76. o.).